ຢາທີ່ມີຊື່ວ່າ surfactant ຊ່ວຍຊີວິດຂອງເດັກ ເກີດກ່ອນກໍານົດ ທີ່ຫາຍໃຈຝືດໄດ້ (ວີດີໂອ)
ບັນຫາໂດຍທົ່ວໄປ ຂອງເດັກເກີດກ່ອນກໍານົດ ແມ່ນເປັນພະຍາດ ທີ່ກ່ຽວຂ້ອງກັບລະບົບຫາຍໃຈ ແຕ່ຢາ surfactant ສາມາດຊ່ວຍ ຊີວິດຂອງເດັກ ທີ່ຫາຍໃຈຝືດໄດ້.
ເຮົາຂໍສະເໜີສາລະຄະດີການແພດຂອງພະແນກພາສາອັງກິດພິເສດ ຫລື Special English Health Report ຂອງວີໂອເອ ເມື່ອໄວໆມານີ້ ພວກເຮົາໄດ້ເວົ້າເຖິງການຄົ້ນຄວ້າທີ່ພົບວ່າ ມີຫລາຍກວ່າ 10% ຂອງເດັກເກີດໃໝ່ຢູ່ໃນໂລກ ແມ່ນເກີດກ່ອນກໍານົດ ບັນຫາໂດຍທົ່ວໄປ ຂອງເດັກທາຣົກເກີດກ່ອນກໍານົດ ແມ່ນເປັນພະຍາດທີ່ກ່ຽວຂ້ອງກັບລະບົບຫາຍໃຈເພາະວ່າ ປອດແມ່ນອະໄວຍະວະອັນນຶ່ງ ທີ່ຖືກພັດທະນາ ສຸດທ້າຍໝູ່ ໃນເວລາເດັກຢູ່ໃນທ້ອງແມ່ ແຕ່ ວ່າຢາ ທີ່ມີຊື່ວ່າ surfactant ຫລືສານຊ່ວຍຫລຸດຜ່ອນການຮຸກຖູໃນປອດ ສາມາດຊ່ວຍຊີວິດ ຂອງເດັກທີ່ຫັນໃຈຝືດໄດ້ Jim Tedder ຜູ້ສື່ຂ່າວວີໂອເອ ມີລາຍງານກ່ຽວກັບເລື້ອງນີ້ ຊຶ່ງ ບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ເລື້ອງຂອງຢາທີ່ຊ່ວຍຊີວິດຄົນໄວ້ໄດ້ເລື້ອງນີ້ີ້ ເລີ້ມຕົ້ນດ້ວຍການຄົ້ນພົບ ໃນປີ 1959 ໂດຍນັກຄົ້ນຄວ້າຊື່ Mary Ellen Avery ທ່ານນາງໄດ້ເລົ່າເລື້ອງນີ້ໃຫ້ວາລະສານ Children’s news ຢູ່ໂຮງໝໍສໍາລັບເດັກຂອງເມືອງ Boston ຟັງໃນປີ 2005 ຊຶ່ງຢູ່ທີ່ ນັ້ນ ທ່ານນາງໄດ້ເປັນຜູ້ຍິງຄົນທໍາອິດ ທີ່ເປັນຫົວໜ້າພວກແພດໝໍ ທ່ານນາງ Avery ໄດ້ທໍາການຄົ້ນຄວ້າທີ່ໂຮງຮຽນແພດສາດຂອງມະຫາວິທະຍາໄລ Harvard ຊຶ່ງໄດ້ມີການຮ້ອງຂໍໃຫ້ທ່ານນາງທຳການຄົ້ນຄວ້າເພີ່ມ ຕື່ມກ່ຽວກັບຟອງ ທີ່ກໍ່ຕົວຂຶ້ນຢູ່ໃນປອດຂອງຄົນ ທີ່ມີອາການທີ່ເອີ້ນວ່າ ປອດບວມຫລື ນໍ້າຖ້ວມປອດນັ້ນ ໃນເວລາກາງຄືນ ທ່ານນາງເຮັດວຽກຢູ່ໃນຫ້ອງປະສູດຂອງໂຮງໝໍແຫ່ງນຶ່ງ ຊຶ່ງທ່ານນາງ ໄດ້ເຫັນເດັກທາຣົກເກີດກ່ອນກໍານົດຫລາຍຄົນ ທີ່ມີພະຍາດເນື້ອເຍື່ອໃສໆຫຸ້ມເຊລ ຊຶ່ງ ດຽວນີ້ເອີ້ນວ່າອາການຂອງໂຣກຫາຍໃຈຝືດ ທ່ານນາງໄດ້ກວດເບິ່ງປອດຂອງເດັກທາຣົກທີ່ເສຍຊີວິດໄປ ແລະກໍໄດ້ພົບວ່າ ຢູ່ໃນປອດ ຂອງພວກເດັກເຫລົ່ານັ້ນບໍ່ມີລົມເລີຍ ແລ້ວຈາກນັ້ນທ່ານນາງ ກໍໄດ້ຄົ້ນພົບສາເຫດຂອງ ມັນ ທ່ານນາງ ບອກວ່າ: “ ເດັກທາຣົກ ປົກກະຕິ ຈະພັດທະນາສິ່ງຫຸ້ມຫໍ່ອັນນີ້ ໃນເວລາທີ່ພວກເຂົາຍັງຢູ່ທ້ອງແມ່ ແຕ່ ວ່າເດັກທີ່ເກີດກ່ອນກໍານົດບໍ່ໄດ້ຜ່ານການພັດທະນາແນວນັ້ນ ໃນທີ່ສຸດ ໃນປີ 1980 ທ່ານໝໍປົວເດັກຍີ່ປຸ່ນຄົນນຶ່ງ, ທ່ານ Tetsuro Fujiwara ໄດ້ພິມ ເຜີຍແຜ່ການສຶກສາຄົ້ນຄວ້າບັ້ນນຶ່ງ ກ່ຽວກັບສານຊ່ວຍຫລຸດຜ່ອນການຮຸກຖູໃນປອດ ທຽມ ສານນີ້ສາມາດເອົາໃສ່ໃຫ້ແກ່ເດັກທາຣົກທີ່ມີບັນຫາດ້ານນີ້ ແລະພາຍໃນບໍ່ເທົ່າ ໃດນາທີ ເດັກຜູ້ນັ້ນກໍຈະຫາຍໃຈໄດ້ໂລດ ປະຊາຄົມທາງການແພດໄດ້ໃຊ້ເວລາຫລາຍປີຈຶ່ງພາກັນຮັບຮູ້ເອົາການຄົ້ນພົບຂອງ ດຣ Avery ແຕ່ຢ່າງໃດກໍຕາມໃນເວລາໃຫ້ການສໍາພາດ ຢູ່ໂຮງຮຽນແພດສາດຂອງມະຫາ ວິທະຍາໄລ Harvard ໃນປີ 1982 ນັ້ນ ທ່ານນາງບອກວ່າ ຕົນຈະບໍ່ຍອມລົດລະຄວາມ ຕັ້ງໃຈຂອງຕົນຈັກເທື່ອ ທ່ານນາງ Mary Ellen Avery ເວົ້າວ່າ “ ດຣ Anne Hansen ປະຈໍາຢູ່ຫ້ອງມໍລະສຸມຂອງໂຮງໝໍສໍາລັບເດັກ ທີ່ເມືອງບອສເຕິນ ຈໍາໄດ້ວ່າ ເທື່ອທໍາອິດທີ່ທ່ານນາງໄດ້ຍິນເລື້ອງກ່ຽວ ກັບດຣ Avery ແມ່ນໃນປີ 1990 ໃນໄລຍະທີ່ລັດຖະບານກໍາລັງດຳເນີນຂັ້ນຕອນການອະນຸມັດ ສານຊ່ວຍຫລຸດຜ່ອນການ ຮຸກຖູໃນປອດທີ່ຫາກໍ່ເລີ້ມໃໝ່ ທີ່ມີຊື່ວ່າ Exosurf ທ່ານໝໍຍາມທີ່ເຮັດວຽກກັບທ່ານນາງ ຢູ່ຫ້ອງນັ້ນ ເວົ້າໃຫ້ທ່ານນາງຟັງ ທ່ານນາງອະທິບາຍດັ່ງນີ້: ດຣ Anne Hansen ເວົ້າວ່າ “ດຣ ດຣ Mary Ellen Avery ຮວມອາຍຸໄດ້ 84 ປີ ໃນເວລາທ່ານນາງເສຍຊີວິດ ໃນວັນທີ 4 ເດືອນທັນວາ ປີກາຍນີ້ ແລະນັ້ນກໍຄືລາຍງານ Special English Education ຂອງວີໂອເອ